ข้อบังคับคณะกรรมการการนิคมอุตสาหกรรมแห่งประเทศไทยข้อบังคับคณะกรรมการการนิคมอุตสาหกรรมแห่งประเทศไทยว่าด้วยการป้องกันการขัดกันของผลประโยชน์พ.ศ. ๒๕๕๑ โดยที่ในปัจจุบันได้มีบทบัญญัติแห่งกฎหมายและหลักเกณฑ์เกี่ยวกับกรณีการขัดกันระหว่างผลประโยชน์ออกมาบังคับใช้กับหน่วยงานของรัฐและเจ้าหน้าที่ของรัฐอาทิเช่น กฎหมายว่าด้วยความผิดเกี่ยวกับการเสนอราคาต่อหน่วยงานของรัฐประกาศคณะกรรมการการป้องกันและปราบปรามการทุจริตแห่งชาติ เรื่องหลักเกณฑ์การรับทรัพย์สินหรือประโยชน์อื่นใดโดยธรรมจรรยาของเจ้าหน้าที่ของรัฐระเบียบสำนักนายกรัฐมนตรี ว่าด้วยการให้หรือรับของขวัญของเจ้าหน้าที่ของรัฐและระเบียบสำนักนายกรัฐมนตรีว่าด้วยหลักเกณฑ์การรับความช่วยเหลือทางวิชาการจากองค์กรธุรกิจ เป็นต้น เพื่อให้เป็นไปตามหลักการบริหารจัดการบ้านเมืองที่ดีมีคุณธรรมโปร่งใส ตรวจสอบได้และป้องกันการแสวงหาประโยชน์ที่มิควรได้สำหรับตนเองหรือผู้อื่นจากการปฏิบัติหน้าที่หรือละเว้นการปฏิบัติหน้าที่ ที่รับผิดชอบ ดังนั้นเพื่อความสะดวกและเกิดความชัดเจนต่อ กนอ.จึงสมควรนำบทบัญญัติและหลักเกณฑ์เกี่ยวกับการขัดกันของผลประโยชน์ดังกล่าวมารวบรวมเป็นหลักเกณฑ์การปฏิบัติสำหรับกนอ. ไว้เป็นการเฉพาะอาศัยอำนาจตามความในมาตรา๒๓ แห่งพระราชบัญญัติการนิคมอุตสาหกรรมแห่งประเทศไทย พ.ศ. ๒๕๒๒ คณะกรรมการการนิคมอุตสาหกรรมแห่งประเทศไทยจึงออกข้อบังคับไว้ดังต่อไปนี้ข้อ ๑ ข้อบังคับนี้เรียกว่า ข้อบังคับคณะกรรมการการนิคมอุตสาหกรรมแห่งประเทศไทยว่าด้วยการป้องกันการขัดกันของผลประโยชน์พ.ศ. ๒๕๕๑ข้อ ๒[๑] ข้อบังคับนี้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไปข้อ ๓ ในข้อบังคับนี้กรรมการ หมายความว่า กรรมการในคณะกรรมการ กนอ.และให้หมายความรวมถึงประธานกรรมการด้วยผู้ว่าการ หมายความว่า ผู้ว่าการ กนอ.พนักงาน หมายความว่า พนักงานและลูกจ้าง กนอ.ข้อ ๔ ให้คณะกรรมการ กนอ.รักษาการตามข้อบังคับนี้และให้มีอำนาจตีความและวินิจฉัยปัญหาเกี่ยวกับการปฏิบัติตามข้อบังคับนี้ให้ผู้ว่าการมีอำนาจออกระเบียบประกาศ หรือคำสั่งใดเพื่อปฏิบัติตามข้อบังคับนี้ ทั้งนี้ เท่าที่เกี่ยวกับอำนาจหน้าที่ของผู้ว่าการหมวด ๑การขัดประโยชน์เกี่ยวกับการเสนอราคา ข้อ ๕ ในหมวดนี้การเสนอราคา หมายความว่าการยื่นข้อเสนอเพื่อเป็นผู้มีสิทธิเข้าทำสัญญากับ กนอ. อันเกี่ยวกับการซื้อการจ้าง การแลกเปลี่ยน การเช่า การจำหน่ายทรัพย์สิน การได้รับสัมปทาน หรือการได้รับสิทธิใดๆข้อ ๖ ห้ามมิให้กรรมการ ผู้ว่าการหรือพนักงานกระทำการโดยทุจริตในการออกแบบกำหนดราคา กำหนดเงื่อนไขหรือกำหนดผลประโยชน์ตอบแทนอันเป็นมาตรฐานในการเสนอราคาโดยมุ่งหมายมิให้มีการแข่งขันในการเสนอราคาอย่างเป็นธรรมหรือเพื่อช่วยเหลือให้ผู้เสนอราคารายใดมีสิทธิเข้าทำสัญญากับ กนอ. โดยไม่เป็นธรรมหรือเพื่อกีดกันผู้เสนอราคารายใดมิให้มีโอกาสเข้าแข่งขันในการเสนอราคาอย่างเป็นธรรมกรณีตามวรรคหนึ่งให้รวมถึงการดำเนินการ ดังต่อไปนี้ด้วย(๑)ตกลงร่วมกันหรือเป็นธุระจัดการให้ผู้อื่นตกลงร่วมกันในการเสนอราคาเพื่อวัตถุประสงค์ที่จะให้ประโยชน์แก่ผู้หนึ่งผู้ใดเป็นผู้มีสิทธิทำสัญญากับกนอ.โดยหลีกเลี่ยงการแข่งขันราคาอย่างเป็นธรรมหรือกีดกันมิให้มีการเสนอสินค้าหรือบริการอื่นต่อกนอ. หรือเอาเปรียบแก่ กนอ. อันมิใช่เป็นไปในทางการประกอบธุรกิจปกติ(๒) ให้ ขอให้หรือรับว่าจะให้ เรียกรับหรือยอมจะรับเงินทรัพย์สินหรือประโยชน์อื่นใดแก่ผู้อื่นเพื่อประโยชน์ในการเสนอราคาโดยมีวัตถุประสงค์ที่จะจูงใจให้ผู้นั้นร่วมกระทำการใดๆ อันเป็นการให้ประโยชน์แก่ผู้หนึ่งผู้ใดได้เป็นผู้มีสิทธิทำสัญญากับ กนอ.หรือเพื่อจูงใจให้ผู้นั้นเสนอราคาสูง หรือต่ำจนเห็นได้ชัดว่าไม่เป็นไปตามลักษณะสินค้าบริการ หรือสิทธิที่ควรจะได้รับหรือเพื่อจูงใจให้ผู้นั้นไม่เข้าร่วมในการเสนอราคาหรือถอนการเสนอราคา(๓) ใช้อำนาจในหน้าที่โดยมิชอบข่มขืนใจผู้อื่นให้จำยอมร่วมดำเนินการใด ๆในการเสนอราคาหรือไม่เข้าร่วมในการเสนอราคา หรือถอนการเสนอราคาหรือต้องทำการเสนอราคาตามที่กำหนดจนผู้ถูกข่มขืนใจยอมเช่นว่านั้น(๔) ใช้อุบายหลอกลวงหรือกระทำการโดยมิชอบจนเป็นเหตุให้ผู้อื่นไม่มีโอกาสเข้าทำการเสนอราคาอย่างเป็นธรรมหรือให้มีการเสนอราคาโดยหลงผิดข้อ ๗ กรรมการ ผู้ว่าการหรือพนักงานผู้ใดมีอำนาจหน้าที่ในการอนุมัติ การพิจารณา หรือการดำเนินการใด ๆที่เกี่ยวข้องกับการเสนอราคาครั้งใด หากรู้หรือได้รู้หรือมีพฤติการณ์ปรากฏแจ้งชัดว่าควรรู้ว่าการเสนอราคาในครั้งนั้นมีการกระทำความผิดเกี่ยวกับการเสนอราคาตามที่กฎหมายบัญญัติให้กรรมการ ผู้ว่าการ หรือพนักงานผู้นั้นดำเนินการใด ๆเพื่อให้มีการยกเลิกการเสนอราคาในครั้งนั้นหมวด ๒การรับทรัพย์สินหรือประโยชน์อื่นใดโดยธรรมจรรยา ข้อ ๘ ในหมวดนี้การรับทรัพย์สินหรือประโยชน์อื่นใดโดยธรรมจรรยา หมายความว่าการรับทรัพย์สินหรือประโยชน์อื่นใดจากญาติหรือจากบุคคลที่ให้ในโอกาสต่าง ๆโดยปกติตามขนบธรรมเนียม ประเพณีหรือวัฒนธรรมหรือให้กันตามมารยาทที่ปฏิบัติกันในสังคมประโยชน์อื่นใด หมายความว่า สิ่งที่มีมูลค่า ได้แก่การลดราคา การรับความบันเทิง การรับบริการ การรับการฝึกอบรมหรือสิ่งอื่นใดในลักษณะเดียวกันญาติ หมายความว่า ผู้บุพการี ผู้สืบสันดานพี่น้องร่วมบิดามารดาหรือร่วมบิดาหรือมารดาเดียวกัน ลุง ป้า น้า อา คู่สมรสผู้บุพการีหรือผู้สืบสันดานของคู่สมรส บุตรบุญธรรม หรือผู้รับบุตรบุญธรรมข้อ ๙ ห้ามมิให้กรรมการ ผู้ว่าการหรือพนักงานรับทรัพย์สินหรือประโยชน์อื่นใดในลักษณะเดียวกันจากบุคคลนอกเหนือจากทรัพย์สินหรือประโยชน์อื่นใดอันควรได้ตามกฎหมายหรือข้อบังคับ ระเบียบหลักเกณฑ์หรือวิธีปฏิบัติที่ออกโดยอาศัยอำนาจตามบทบัญญัติแห่งกฎหมาย เว้นแต่การรับทรัพย์หรือประโยชน์อื่นใดโดยธรรมจรรยาตามที่กำหนดไว้ในข้อบังคับนี้ข้อ ๑๐ กรรมการ ผู้ว่าการ หรือพนักงานจะรับทรัพย์หรือประโยชน์อื่นใดโดยธรรมจรรยาได้ดังต่อไปนี้(๑)รับทรัพย์สินหรือประโยชน์อื่นใดจากญาติซึ่งให้โดยเสน่หาตามจำนวนที่เหมาะสมตามฐานานุรูป(๒)รับทรัพย์สินหรือประโยชน์อื่นใดจากบุคคลอื่นซึ่งมิใช่ญาติโดยมีราคาหรือมูลค่าในการรับจากแต่ละบุคคลแต่ละโอกาสไม่เกินสามพันบาท(๓)รับทรัพย์สินหรือประโยชน์อื่นใดที่การให้นั้นเป็นการให้ในลักษณะให้กับบุคคลทั่วไปข้อ ๑๑ กรณีกรรมการ ผู้ว่าการหรือพนักงานรับทรัพย์สินหรือประโยชน์อื่นใดจากต่างประเทศซึ่งผู้ให้มิได้ระบุให้เป็นของส่วนตัวหรือมีราคาหรือมูลค่าเกินกว่าที่กำหนดไว้ในข้อ ๑๐ ไม่ว่าจะระบุเป็นของส่วนตัวหรือไม่แต่มีเหตุผลความจำเป็นที่จะต้องรับไว้เพื่อรักษาไมตรี มิตรภาพหรือความสัมพันธ์อันดีระหว่างบุคคล ให้กรรมการ ผู้ว่าการหรือพนักงานผู้นั้นรายงานรายละเอียดข้อเท็จจริงเกี่ยวกับการรับทรัพย์สินหรือประโยชน์อื่นใดดังกล่าวให้ผู้บังคับบัญชาตามลำดับชั้นทราบโดยเร็วหากผู้บังคับบัญชาเห็นว่าไม่มีเหตุที่จะอนุญาตให้ยึดถือทรัพย์สินหรือประโยชน์อื่นใดนั้นไว้เป็นประโยชน์ส่วนบุคคลให้กรรมการผู้ว่าการ หรือพนักงานผู้นั้นส่งมอบทรัพย์สินหรือประโยชน์อื่นใดที่รับไว้แก่ กนอ.โดยทันทีให้นำความในข้อ๑๒ (๑) (๒) (๓) และ (๔)มาใช้บังคับกับการรายงานข้อเท็จจริงเกี่ยวกับการรับทรัพย์สินหรือประโยชน์อื่นใดแก่ผู้บังคับบัญชาตามลำดับชั้นตามวรรคหนึ่งโดยอนุโลมข้อ ๑๒ การรับทรัพย์สินหรือประโยชน์อื่นใดที่ไม่เป็นไปตามหลักเกณฑ์หรือมีราคาหรือมีมูลค่าเกินกว่าที่กำหนดไว้ในข้อ ๑๐ ซึ่งกรรมการ ผู้ว่าการหรือพนักงานได้รับมาแล้วโดยมีเหตุผลความจำเป็นที่ต้องรับไว้เพื่อรักษาไมตรีมิตรภาพ หรือความสัมพันธ์อันดีระหว่างบุคคล ให้กรรมการ ผู้ว่าการหรือพนักงานผู้นั้นรายงานรายละเอียดข้อเท็จจริงเกี่ยวกับการรับทรัพย์สินหรือประโยชน์อื่นใดต่อผู้บังคับบัญชาตามลำดับชั้นดังนี้(๑) กรรมการต้องรายงานต่อรัฐมนตรีว่าการกระทรวงอุตสาหกรรม(๒) ผู้ว่าการต้องรายงานต่อประธานกรรมการ กนอ.(๓) รองผู้ว่าการต้องรายงานต่อผู้ว่าการ(๔) พนักงานที่มีตำแหน่งต่ำกว่ารองผู้ว่าการลงมา ต้องรายงานต่อผู้ว่าการโดยผ่านผู้บังคับบัญชาตามลำดับชั้นการรายงานรายละเอียดข้อเท็จจริงเกี่ยวกับการรับทรัพย์หรือประโยชน์อื่นใดต่อผู้บังคับบัญชาตามวรรคหนึ่งจะต้องดำเนินการในทันทีที่สามารถกระทำได้เพื่อให้ผู้บังคับบัญชานั้นวินิจฉัยว่ามีเหตุผลความจำเป็น ความเหมาะสม และสมควรที่จะให้กรรมการ ผู้ว่าการหรือพนักงานผู้นั้นรับทรัพย์สินหรือประโยชน์อื่นใดดังกล่าวไว้เป็นสิทธิของตนหรือไม่กรณีผู้บังคับบัญชามีคำสั่งว่าไม่สมควรรับทรัพย์สินหรือประโยชน์อื่นใดตามวรรคหนึ่งได้ก็ให้คืนทรัพย์สินหรือประโยชน์อื่นใดนั้นแก่ผู้ให้โดยทันทีแต่หากไม่อาจคืนทรัพย์สินหรือประโยชน์อื่นใดแก่ผู้ให้ได้ให้กรรมการ ผู้ว่าการหรือพนักงานผู้นั้นส่งมอบทรัพย์สินหรือประโยชน์อื่นใดดังกล่าวให้เป็นสิทธิของ กนอ.โดยเร็ว และเมื่อดำเนินการแล้วให้ถือว่ากรรมการ ผู้ว่าการหรือพนักงานผู้นั้นไม่เคยได้รับทรัพย์สินหรือประโยชน์อื่นใดนั้นเลยข้อ ๑๓ การรับทรัพย์สินหรือประโยชน์อื่นใดของกรรมการผู้ว่าการ หรือพนักงาน ในหมวดนี้ ให้ใช้บังคับแก่กรรมการ ผู้ว่าการหรือพนักงานดังกล่าวซึ่งพ้นจากตำแหน่งมาแล้วไม่ถึงสองปีด้วยหมวด ๓การให้หรือรับของขวัญ ข้อ ๑๔ ในหมวดนี้ของขวัญ หมายความว่า เงิน ทรัพย์สินหรือประโยชน์อื่นใดที่ให้แก่กันเพื่ออัธยาศัยไมตรี และให้หมายความรวมถึง เงินทรัพย์สิน หรือประโยชน์อื่นใดที่ให้เป็นรางวัลให้โดยเสน่หาหรือเพื่อการสงเคราะห์หรือให้เป็นสินน้ำใจการให้สิทธิพิเศษซึ่งมิใช่เป็นสิทธิที่จัดไว้สำหรับบุคคลทั่วไปในการได้รับการลดราคาทรัพย์สินหรือการให้สิทธิพิเศษในการได้รับบริการหรือความบันเทิงตลอดจนการออกค่าใช้จ่ายในการเดินทางหรือท่องเที่ยว ค่าที่พัก ค่าอาหารหรือสิ่งอื่นใดในลักษณะเดียวกันและไม่ว่าจะให้เป็นบัตร ตั๋ว หรือหลักฐานอื่นใดการชำระเงินให้ล่วงหน้า หรือการคืนเงินให้ในภายหลังปกติประเพณีนิยม หมายความว่าเทศกาลหรือวันสำคัญซึ่งอาจมีการให้ของขวัญกันและให้หมายความรวมถึงโอกาสในการแสดงความยินดี การแสดงความขอบคุณ การต้อนรับการแสดงความเสียใจ หรือการให้ความช่วยเหลือตามมารยาทที่ถือปฏิบัติกันในสังคมด้วยบุคคลในครอบครัว หมายความว่า คู่สมรส บุตร บิดามารดา พี่น้องร่วมบิดามารดา หรือร่วมบิดาหรือมารดาเดียวกันข้อ ๑๕ กรรมการ ผู้ว่าการหรือพนักงานจะให้ของขวัญแก่ผู้บังคับบัญชาหรือบุคคลในครอบครัวของผู้บังคับบัญชานอกเหนือจากกรณีปกติประเพณีนิยมที่มีการให้ของขวัญแก่กันมิได้การให้ของขวัญตามปกติประเพณีนิยมตามวรรคหนึ่งกรรมการ ผู้ว่าการหรือพนักงานจะให้ของขวัญที่มีราคาหรือมูลค่าเกินกว่าจำนวนที่กำหนดในข้อ ๑๐ มิได้กรรมการผู้ว่าการ หรือพนักงานจะทำการเรี่ยไรเงินหรือทรัพย์สินอื่นใดหรือใช้เงินสวัสดิการใด ๆ เพื่อมอบให้หรือจัดหาของขวัญให้ผู้บังคับบัญชาหรือบุคคลในครอบครัวของผู้บังคับบัญชาไม่ว่ากรณีใด ๆ มิได้ข้อ ๑๖ ผู้บังคับบัญชาจะยินยอมหรือรู้เห็นเป็นใจให้บุคคลในครอบครัวของตนรับของขวัญจากกรรมการผู้ว่าการ หรือพนักงานซึ่งเป็นผู้อยู่ใต้บังคับบัญชามิได้เว้นแต่เป็นการรับของขวัญที่ให้ตามปกติประเพณีนิยมและของขวัญนั้นต้องมีราคาหรือมูลค่าไม่เกินกว่าจำนวนตามที่กำหนดไว้ในข้อ๑๐ข้อ ๑๗ กรรมการ ผู้ว่าการหรือพนักงานจะยินยอมหรือรู้เห็นเป็นใจให้บุคคลในครอบครัวของตนรับของขวัญจากผู้ที่เกี่ยวข้องในการปฏิบัติหน้าที่ของตนมิได้เว้นแต่เป็นการรับของขวัญที่ให้ตามปกติประเพณีนิยมและของขวัญนั้นต้องมีราคาหรือมูลค่าไม่เกินกว่าจำนวนตามที่กำหนดไว้ในข้อ๑๐ผู้ที่เกี่ยวข้องในการปฏิบัติหน้าที่ของกรรมการผู้ว่าการ หรือพนักงานตามวรรคหนึ่ง ได้แก่ ผู้มาติดต่องานหรือผู้ซึ่งได้รับประโยชน์จากการปฏิบัติงานของกรรมการผู้ว่าการ หรือพนักงานนั้นในลักษณะดังต่อไปนี้(๑) ผู้ซึ่งมีคำขอให้ กนอ. ดำเนินการอย่างหนึ่งอย่างใด เช่น การขอใบรับรองการขอให้ออกคำสั่งทางปกครอง หรือการร้องเรียน เป็นต้น(๒) ผู้ประกอบอุตสาหกรรม หรือผู้มีส่วนได้เสียในธุรกิจที่ทำกับ กนอ. เช่นการประกอบกิจการในนิคมอุตสาหกรรม การจัดซื้อจัดจ้าง เป็นต้น(๓) ผู้ซึ่งกำลังดำเนินกิจกรรมใด ๆ ที่ กนอ. เป็นผู้ควบคุมหรือกำกับดูแล(๔)ผู้ซึ่งอาจได้รับประโยชน์หรือผลกระทบจากการปฏิบัติหรือละเว้นการปฏิบัติหน้าที่ของกรรมการผู้ว่าการ หรือพนักงานข้อ ๑๘ กรณีบุคคลในครอบครัวของกรรมการ ผู้ว่าการหรือพนักงานรับของขวัญแล้วและกรรมการ ผู้ว่าการหรือพนักงานนั้นทราบในภายหลังว่าเป็นการรับของขวัญโดยฝ่าฝืนข้อบังคับนี้ ให้กรรมการผู้ว่าการ หรือพนักงานดังกล่าวปฏิบัติตามหลักเกณฑ์ที่กำหนดไว้ในข้อ ๑๒ โดยอนุโลมหมวด ๔การรับความช่วยเหลือทางวิชาการจากองค์กรธุรกิจ ข้อ ๑๙ ในหมวดนี้องค์กรธุรกิจ หมายความว่า บุคคล คณะบุคคลห้างหุ้นส่วน บริษัทหรือองค์กรอื่นใดที่ดำเนินการทางธุรกิจโดยแสวงหากำไรความช่วยเหลือทางวิชาการ หมายความว่าการให้ทุนการศึกษา การปฏิบัติ การวิจัย การฝึกอบรม การดูงาน หรือการให้เงินเพื่อเป็นค่าใช้จ่ายทั้งหมดหรือบางส่วนในการศึกษาการปฏิบัติ การวิจัย การฝึกอบรมหรือดูงานทั้งที่ดำเนินการภายในประเทศและต่างประเทศรวมทั้งความช่วยเหลืออื่นที่มีลักษณะเดียวกันข้อ ๒๐ กรณีองค์กรธุรกิจเสนอให้ความช่วยเหลือทางวิชาการโดยตรงแก่กรรมการผู้ว่าการหรือพนักงาน และกรรมการ ผู้ว่าการหรือพนักงานผู้นั้นประสงค์จะรับความช่วยเหลือดังกล่าวให้เสนอคำขออนุมัติไปยังผู้บังคับบัญชาการเสนอคำขออนุมัติไปยังผู้บังคับบัญชาตามวรรคหนึ่งให้นำความในข้อ ๑๒ (๑) (๒) (๓) และ (๔) มาบังคับใช้โดยอนุโลมข้อ ๒๑ กรณีองค์กรธุรกิจเสนอให้ความช่วยเหลือทางวิชาการแก่กนอ. ไม่ว่าจะเป็นการให้โดยไม่ระบุตัวผู้รับหรือระบุตัวผู้รับหรือเป็นการเสนอให้ความช่วยเหลือโดยตรงไปยังกรรมการผู้ว่าการ หรือพนักงานให้ผู้บังคับบัญชาพิจารณาว่าควรรับความช่วยเหลือทางวิชาการหรือไม่ ทั้งนี้ ภายใต้หลักเกณฑ์ดังต่อไปนี้(๑) การรับความช่วยเหลือทางวิชาการจะต้องเป็นประโยชน์ต่อการปฏิบัติงานหรือเป็นการพัฒนาประสิทธิภาพในการปฏิบัติงานของ กนอ.(๒) เป็นการพัฒนาความรู้ ทักษะ หรือความเชี่ยวชาญให้แก่บุคลากรของ กนอ.และเกี่ยวข้องกับการปฏิบัติงานของ กนอ.(๓) เป็นการให้ความช่วยเหลือทางวิชาการโดยไม่มีเงื่อนไขในลักษณะที่ให้ กนอ.หรือกรรมการ ผู้ว่าการ หรือพนักงานจะต้องกระทำการอย่างหนึ่งอย่างใดเป็นการตอบแทน(๔) การรับความช่วยเหลือทางวิชาการจะต้องไม่ก่อให้เกิดภาระด้านงบประมาณของกนอ.ข้อ ๒๒ ห้ามมิให้ กนอ.รับความช่วยเหลือทางวิชาการจากองค์กรธุรกิจที่มีแนวโน้มว่าจะเป็นคู่สัญญาหรือเข้ามีส่วนได้เสียทางธุรกิจกับกนอ. เว้นแต่เป็นการช่วยเหลือทางวิชาการที่ให้กรรมการ ผู้ว่าการหรือพนักงานเดินทางไปดูงาน กระบวนการผลิต การให้บริการหรือแสวงหาข้อมูลซึ่งมีความสำคัญและจำเป็นเพื่อประกอบการพิจารณาตัดสินใจเข้าทำสัญญากับองค์กรธุรกิจนั้นข้อ ๒๓ การรับความช่วยเหลือทางวิชาการจากองค์กรธุรกิจที่เป็นคู่สัญญากับกนอ. จะกระทำได้ก็เฉพาะการพัฒนาเทคโนโลยีหรือการพัฒนาความรู้ทักษะและความเชี่ยวชาญแก่กรรมการผู้ว่าการหรือพนักงานผู้ที่เกี่ยวข้องกับการปฏิบัติงานของ กนอ. ตามที่กำหนดไว้ในสัญญาหมวด ๕มาตรการและการรับผิดตามกฎหมาย ข้อ ๒๔ กรรมการ ผู้ว่าการหรือพนักงานผู้ใดฝ่าฝืนข้อบังคับนี้นอกจากจะมีความผิดซึ่งจะต้องถูกลงโทษทางวินัยตามข้อบังคับที่ กนอ. กำหนดแล้วจะต้องรับผิดตามกฎหมายประกอบรัฐธรรมนูญว่าด้วยการป้องกันและปราบปรามการทุจริตแห่งชาติกฎหมายว่าด้วยความผิดของพนักงานในองค์การหรือหน่วยงานของรัฐและกฎหมายว่าด้วยความผิดเกี่ยวกับการเสนอราคาต่อหน่วยงานของรัฐหรือกฎหมายอื่นที่เกี่ยวข้องแล้วแต่กรณี ด้วยความในวรรคหนึ่งให้ใช้บังคับกับคู่สมรสของกรรมการ ผู้ว่าการ หรือพนักงานโดยอาศัยอำนาจหน้าที่ของกรรมการผู้ว่าการ หรือพนักงานนั้นด้วยและให้ถือว่าการกระทำของคู่สมรสเป็นการกระทำของกรรมการผู้ว่าการหรือพนักงานผู้นั้น เว้นแต่กรรมการ ผู้ว่าการหรือพนักงานดังกล่าวจะพิสูจน์ได้ว่ามิได้รู้เห็นหรือยินยอมในการกระทำของคู่สมรสของตนประกาศ ณ วันที่ ๒๖ธันวาคม พ.ศ. ๒๕๕๑ประสาน ตันประเสริฐประธานกรรมการการนิคมอุตสาหกรรมแห่งประเทศไทยวัชศักดิ์/จัดทำ๒๖ มกราคม ๒๕๕๒ศิรวัชร์/ปรับปรุง๘ มีนาคม ๒๕๕๙[๑] ราชกิจจานุเบกษา เล่ม ๑๒๖/ตอนพิเศษ ๙ ง/หน้า ๑๔/๒๐ มกราคม ๒๕๕๒